Miya yarim korteksi
Miya yarim korteksi yoki Bosh miya poʻstlogʻi (lotincha: cortex cerebri) - miyaning tuzilishi, qalinligi 1,3-4,5 mm bo'lgan kulrang modda qatlami, miya yarim sharlari periferiyasi (chetlari) bo'ylab joylashgan boʻlib, ularni qoplab turadi. Eng katta qalinlik precentral, postcentral girus va parasentral lobulalarning yuqori qismlarida joylashgandir. Yuqori nerv- aqliy faoliyatni amalga oshirishda, miya yarim korteksida juda muhim rol o'ynaydi. Insonning miya yarim korteksi - miya massasining 80%dan ortigʻini egallaydi. Inson korteksi butun yarim sharning hajmining 44%ni tashkil qiladi. Voyaga yetgan odamda bir yarim sharning korteksining sirt maydoni 1200 sm² (asosan 1000 dan 1400 sm² gacha) boʻladi. Yuzaki qismlar- 1/3 qismini, konvolyutsiyalar orasidagi chuqurlikda joylashganlar esa korteksning butun maydonining- 2/3 qismini tashkil qiladi. Jo'yaklarning o'lchami va shakli sezilarli individual oʻzgarishlarga uchraydi - nafaqat turli odamlarning miyasi, balki bir xil odamning yarim sharlari ham jo'yak shaklida unchalik o'xshash emas. Yarim sharlarning butun korteksi 4 turga bo'linadi: qadimgi (paleokorteks),eski (archikorteks), yangi (neokorteks), oraliq korteks (oraliq qadimgi va oraliq eski korteksdan iborat). Inson neokorteksining sirt maydoni 95,6% ni tashkil qiladi, archikorteks - 2,2%, paleokorteks - 0,6%, oraliq - 1,6% tashkil etadi.